**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL GYVENAMŲJŲ NAMŲ SU PRIKLAUSINIAIS IR ŽEMĖS SKLYPAIS PIRKIMO

2018 m. gruodžio 13 d. Nr. 34-1551

 Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 48 straipsnio 1 ir 2 dalimis, Lietuvos Respublikos paramos būstui įsigyti ar išsinuomoti įstatymo 15 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 8 straipsnio 1 dalies 1 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 ,,Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, bei įgyvendindama Lazdijų rajono savivaldybės 2018–2020 metų strateginį veiklos planą, patvirtintą Lazdijų rajono savivaldybės tarybos 2018 m. vasario 20 d. sprendimu Nr. 5TS-1174 ,,Dėl Lazdijų rajono savivaldybės 2018–2020 m. strateginio veiklos plano patvirtinimo“, ir atsižvelgdama į Gyvenamojo namo pirkimo ekonominį ir socialinį pagrindimą, patvirtintą Lazdijų rajono savivaldybės administracijos direktoriaus 2018 m. gruodžio 12 d. įsakymu Nr. 10V- 1146 ,,Dėl Gyvenamųjų namų su priklausiniais ir žemės sklypais pirkimo ekonominio ir socialinio pagrindimo tvirtinimo“, Lazdijų rajono savivaldybės taryba nusprendžia:

 1. Pirkti skelbiamų derybų būdu 15 gyvenamųjų namų su priklausiniais ir žemės sklypais Lazdijų rajono savivaldybės teritorijoje, išskyrus Lazdijų ir Veisiejų miestus.

2. Pavesti Lazdijų rajono savivaldybės administracijos direktoriui organizuoti šio sprendimo 1 punkte nurodytų gyvenamųjų namų su priklausiniais ir žemės sklypais pirkimo skelbiamų derybų būdu pirkimo procedūras.

3. Įgalioti Lazdijų rajono savivaldybės administracijos direktorių, o jo ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, sudaryti ir pasirašyti 1 punkte nurodytų gyvenamųjų namų su priklausiniais ir žemės sklypais pirkimo – pardavimo sutartis bei perdavimo – priėmimo aktus.

4. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

R. Kupstas

2018-12-12

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL GYVENAMŲJŲ NAMŲ SU PRIKLAUSINIAIS IR ŽEMĖS SKLYPAIS PIRKIMO” PROJEKTO

1. **AIŠKINAMASIS RAŠTAS**

2018 m. gruodžio 12 d.

Lazdijų rajono savivaldybės tarybos sprendimo „Dėl gyvenamųjų namų su priklausiniais ir žemės sklypais pirkimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 48 straipsnio 1 ir 2 dalimis, Lietuvos Respublikos paramos būstui įsigyti ar išsinuomoti 15 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 8 straipsnio 1 dalies 1 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 ,,Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, bei įgyvendinant Lazdijų rajono savivaldybės 2018–2020 metų strateginį veiklos planą, patvirtintą Lazdijų rajono savivaldybės tarybos 2018 m. vasario 20 d. sprendimu Nr. 5TS-1174 ,,Dėl Lazdijų rajono savivaldybės 2018–2020 m. strateginio veiklos plano patvirtinimo“, ir atsižvelgiant į Gyvenamųjų namų pirkimo ekonominį ir socialinį pagrindimą, patvirtintą Lazdijų rajono savivaldybės administracijos direktoriaus 2018 m. gruodžio 12 d. įsakymu Nr. 10V- 1146 ,,Dėl Gyvenamųjų namų su priklausiniais ir žemės sklypais pirkimo ekonominio ir socialinio pagrindimo tvirtinimo“ .

***Šio sprendimo projekto tikslas*** – leisti pirkti skelbiamų derybų būdu 15 gyvenamųjų namų su priklausiniais ir žemės sklypais Lazdijų rajono savivaldybės, išskyrus Lazdijų ir Veisiejų miestus, teritorijoje. Pavesti Lazdijų rajono savivaldybės administracijos direktoriui organizuoti 15 gyvenamųjų namų su priklausiniais ir žemės sklypais pirkimo skelbiamų derybų būdu pirkimo procedūras. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, sudaryti ir pasirašyti nurodyto gyvenamųjų namų su priklausiniais ir žemės sklypais pirkimo-pardavimo sutartis bei perdavimo-priėmimo aktus. Gyvenamieji namai būtų perkami socialiniam būsto fondui išplėsti, apgyvendinant naujai nupirktose sodybose daugiavaikes šeimas, įrašytas į asmenų ir šeimų, turinčių teisę į paramą būstui išsinuomoti, sąrašą.

 ***Kaip šiuo metu yra sprendžiami projekte aptarti klausimai*** – šiuo metu daugiavaikės šeimos, įrašytos į asmenų ir šeimų, turinčių teisę į paramą būstui išsinuomoti sąrašus laukia galimybės, kad galėtų įsikelti į patalpas, kurias šeimoms išnuomotų Lazdijų rajono savivaldybės administracija. Lazdijų rajono savivaldybės socialinių butų fonde nėra laisvų patalpų, kurios atitiktų Paramos būstui įsigyti ar išsinuomoti įstatymo 15 straipsnio reikalavimus, reglamentuojantį patalpų ploto normatyvus, todėl ir iškilo būtinumas pirkti naujus gyvenamuosius namus - sodybas.

***Laukiami rezultatai* –** naujai nupirktuose gyvenamuosiuose namuose bus apgyvendinta 15 daugiavaikių šeimų, kurios yra įrašytos į asmenų ir šeimų, turinčių teisę į būsto paramą, sąrašus. Daugiavaikės šeimos, įrašytos į asmenų ir šeimų, turinčių teisę į paramą būstui išsinuomoti sąrašus, visuomet pageidavo, kad būtų galimybė apsigyventi atskirose sodybose su ūkiniais pastatais bei prie sodybos esančiu žemės sklypu. Gyvenant atskirose sodybose, šeimos galėtų auginti gyvulius, o šalia sodybų esančiose žemės sklypuose, turėtų galimybę pasisodinti ir užsiauginti savo reikmėms daržovių, tai palengvintų sudėtingą šeimų finansinę naštą bei atsirastų, prižiūrint tėvams, vaikų socializacijos galimybė.

 ***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

 ***Rengiant projektą gauti specialistų vertinimai ir išvados -*** dėl sprendimo projekto pastabų ir pasiūlymų negauta.

 ***Sprendimo projektą parengė*** Lazdijų rajono savivaldybės administracijos Ekonomikos skyriaus vyr. specialistas Rimvydas Kupstas.

Ekonomikos skyriaus vyr. specialistas Rimvydas Kupstas